कुरुक्षेत्र | स्कूल कॉलेज जाने वाली लड़कियों को तंग करने और नियमों को ताक पर रख कर सड़कों पर गाड़ियां दौड़ाने वाले मनचलों की पुलिस ने बुधवार को जमकर खबर ली। जहां मनचलों को पकड़ कर उनसे उठक-बैठक तक कराई। वहीं जिन्होंने हेकड़ी दिखाई, उनके ट्रैफिक रूल तोड़ने पर चालान भी काटे। इस कवायद का पता चलने पर उन गाड़ी ड्राइवरों में भी हड़कंप मचा, जो बिना हेलमेट और ट्रिपल सवारी राइडिंग कर रहे थे। कान पकड़ मंगवाई माफी...
- महिला पुलिस टीम पूरी तैयारी के साथ निकली थी। पहले परशुराम कॉलेज के आसपास नजर रखी।
- यहां लड़कियों को देख छींटाकशी कर बाइक पर निकल रहे कुछ युवकों को पुलिस ने पकड़ा।
- इनमें से कई नाबालिग मिले। जिन्हें चेतावनी देकर छोड़ दिया गया। जबकि कई लड़कियों के पास से तेज हार्न बजाकर उन्हें डराते हुए निकलते मिले तो पुलिस कर्मियों ने पीछा कर उन्हें भी पकड़ा।
- ऐसे ही डीएन कॉलेज के आसपास अभियान चलाया। कई मनचलों की सड़क पर ही उठक-बैठक कराई।
कॉलेजों के आसपास चला अभियान
- पुलिस को अरसे से शिकायत मिल रही थी कि डीएन महिला कॉलेज, परशुराम कॉलेज और अन्य स्कूल कॉलेजों के आसपास स्कूल टाइम पर मनचले लड़कियों को तंग करते हैं।
- इस पर महिला थाना प्रभारी दलीप कौर, एएसआई सरोज, मुकेश की टीम ने पुरुष पुलिस कर्मियों के साथ मनचलों को पकड़ने के लिए औचक कैंपेन चलाया।
- परशुराम कॉलेज के पास ऐसे कई मनचलों को पकड़ा, जो बुलेट पर तेज आवाज वाले हार्न और साइलैंसर लगा कर वहां घूम रहे थे।
हेकड़ी दिखाने पर काटे चालान
- इस दौरान ट्रैफिक नियम तोड़ते हुए भी कुछ युवकों को पकड़ा। किसी ने बुलेट में तेज साइलैंसर लगाया हुआ था, तो किसी ने प्रेशर हार्न।
- कुछ युवकों ने हेकड़ी भी दिखाई। इस पर करीब पांच वाहनों का चालान काटा गया।
- थाना प्रभारी दलीप कौर ने कहा कि यह कैंपेन आगे भी जारी रहेगा। उधर इस अभियान के दौरान भाग रहे एक युवक को पकड़ने के चक्कर में महिला पुलिस कर्मी मुकेश की बाजू पर चोट लगी।
सभी फोटोः भारतभूषण शर्मा, कुरुक्षेत्र
वीडियो इनपुटः राजीव, कुरुक्षेत्र
आगे की स्लाइड्स में देखें, मामले से जुड़ी और फोटोज
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva